钦定古今图书集成/明伦汇编/闺媛典/第122卷 > 武用妻苏氏
## 钦定古今图书集成/明伦汇编/闺媛典/第122卷 > 武用妻苏氏

按《元史列女传》：“武用妻苏氏，真定人，徙家京师。用疾，
苏刲股为粥以进，疾即愈。生子德政，四岁而寡。夫之
兄利其资，欲逼嫁之，不听。未几夫兄举家死，惟馀三
弱孙，苏氏取而育之。德政长，事苏氏至孝。苏氏死时，
天大旱，德政方掘地求水以供葬事，忽二蛇跃出，德
政因默祷焉。二蛇一东一北，随其地掘之，果得泉。有”
司上其事，旌之，复其家。